ଭୁବନେଶ୍ୱର, ମାର୍ଚ୍ଚ ୮(ଲୋକାଲ ୱାୟାର): ଓଡ଼ିଆ ଚଳଚ୍ଚିତ୍ର 'ଚିରକୁଟ'ର ପ୍ରଥମ ଦିନ ପ୍ରଥମ ଶୋ'କୁ ଦର୍ଶକ ମାଗଣାରେ ଦେଖିପାରିବେ ବୋଲି ଏହାର ମ୍ୟୁଜିକ୍ ରିଲିଜ୍ ପାଇଁ ଶୁକ୍ରବାର ଭୁବନେଶ୍ୱରର ହୋଟେଲ ସାଣ୍ଡିସ୍ ଟାୱାରରେ ଆୟୋଜିତ ଏକ ଭବ୍ୟ ଉତ୍ସବରେ ପ୍ରଯୋଜନା ସଂସ୍ଥା ପକ୍ଷରୁ ଘୋଷଣା କରାଯାଇଛି ।
ମ୍ୟୁଜିକ୍ ରିଲିଜ୍ ଅବସରରେ ଏହାର ସମସ୍ତ କଳାକାର ଓ ଟେକ୍ନିସିଆନ ଉପସ୍ଥିତ ଥିଲେ । ସମଗ୍ର ଓଡ଼ିଶାରେ ଫାଷ୍ଟ୍ ଡେ ଫାଷ୍ଟ୍ ଶୋ'କୁ ଦର୍ଶକ ମାଗଣାରେ ଦେଖିପାରିବେ । ଏପରି ଅଭିନବ ପଦକ୍ଷେପ ଓଡ଼ିଆ ଚଳଚ୍ଚିତ୍ର ଇତିହାସରେ ପ୍ରଥମ ହୋଇଥିବାବେଳେ ସବୁ ମହଲରେ ଏହାକୁ ବେଶ୍ ପ୍ରଶଂସା କରାଯାଇଛି । ଅକ୍ଷୟ ପରିଜା ପ୍ରଡକ୍ସନ୍ ଓ ପ୍ରକାଶ ଫିଲ୍ମସର ମିଳିତ ପ୍ରଯୋଜନାରେ ନିର୍ମିତ ଏହି ଚଳଚ୍ଚିତ୍ର ଏପ୍ରିଲ ମାସରେ ମୁକ୍ତିଲାଭ କରିବ ।
ଦୀର୍ଘ ଦିନର ଅସୁସ୍ଥତା ପରେ କମେଡି କିଙ୍ଗ୍ ପପୁ ପମ୍ ପମ୍ ଏହି ଚଳଚ୍ଚିତ୍ର ଜରିଆରେ ଓଲିଉଡକୁ ପ୍ରତ୍ୟାବର୍ତ୍ତନ କରୁଥିବାବେଳେ ଏଥର ସେ ନିର୍ଦ୍ଦେଶନା ସାଙ୍ଗକୁ ସଙ୍ଗୀତର ଗୁରୁ ଦାୟିତ୍ୱ ମଧ୍ୟ ତୁଲାଇଛନ୍ତି । ଚଳଚ୍ଚିତ୍ରରେ ରହିଛି ମୋଟ୍ ୫ଟି ଗୀତ । ଗୀତଗୁଡ଼ିକ ଏକକୁ ଆରେକ ବଳି । ଏଗୁଡ଼ିକ ଅସୀମା ପଣ୍ଡା, ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ସ୍ୱୟଂ ପାଢ଼ୀଙ୍କ କଣ୍ଠରେ ବେଶ୍ ଶ୍ରୁତିମଧୁର ଓ ମନଛୁଆଁ ହୋଇପାରିଛି । ଏମାନଙ୍କ ବ୍ୟତୀତ ଦେବେଶ ପତି ଓ ଈଶ୍ୱରୀଙ୍କୁ ପ୍ରଥମ ଥର ପାଇଁ କଣ୍ଠ ଦାନର ସୁଯୋଗ ମିଳିଛି ।
ନାୟକ ଅରୋଜିତ ଓ ନାୟିକା ଅନନ୍ୟାଙ୍କ ଉପରେ ଏହା ଦୃଶ୍ୟାୟିତ ହୋଇଛି । ପ୍ରଥମ ଥର ପାଇଁ ଗୋଟିଏ ଗୀତରେ କଣ୍ଠଶିଳ୍ପୀ ଅସୀମା ଅଭିନୟ କରିଥିବାବେଳେ ଗୋଟିଏ ଗୀତ ଗାଇଛନ୍ତି ଅଭିନେତା ପପୁ ପମ୍ ପମ୍ । ଗୀତରଚନା କରିଛନ୍ତି ଡ. ଦୀପକ ଜେନା, ସୁରେଶ ପଣ୍ଡା ଓ ସୁମିତ ଜେନା । ଇଂରାଜୀ ଶବ୍ଦର ପ୍ରାୟତଃ ବ୍ୟବହାର ହୋଇନଥିବା ବେଳେ ଗୀତକୁ ନେଇ ରହିଛି ଏମିତି ଅନେକ ପରୀକ୍ଷା ନିରୀକ୍ଷା । କୋରିଓଗ୍ରାଫି କରିଛନ୍ତି ଲୁବୁନ୍-ଟୁବୁନ୍ । ସଙ୍ଗୀତ ପରିଚାଳନା କରିଛନ୍ତି ଅଭିଜିତ୍ ମଜୁମଦାର୍ ଓ ପିକୁ । ଜୀ-ମ୍ୟୁଜିକରେ ମୁକ୍ତିଲାଭ କରିଥିବା ଏହି ଗୀତଗୁଡ଼ିକ ଶ୍ରୋତା ତଥା ଦର୍ଶକଙ୍କୁ ବେଶ୍ ପସନ୍ଦ ଆସିବ ।
ଅକ୍ଷୟ ପରିଜା, ପ୍ରଶାନ୍ତ ବେହେରା ଓ କେ. ସୁନୀଲ କୁମାର ଯାଦବଙ୍କ ପ୍ରଯୋଜିତ ଏହି ଚଳଚ୍ଚିତ୍ର ସମ୍ପର୍କରେ ଅନ୍ୟ ଏକ ବିଶେଷତ୍ୱ ହେଉଛି ନାୟକ ଓ ନାୟିକାଙ୍କ ସମେତ ଏହି ଚଳଚ୍ଚିତ୍ରରେ ସମସ୍ତେ ନୂତନ ।
ନାୟକ ଓ ନାୟିକା ଭୂମିକାରେ ଯଥାକ୍ରମେ ଅରୋଜିତ ଓ ଅନନ୍ୟା ଅଭିନୟ କରିଥିବାବେଳେ ଅନ୍ୟାନ୍ୟ ଭୂମିକାରେ ଅଛନ୍ତି ମଞ୍ଚ ନାଟକ ତଥା ଯାତ୍ରା ନିର୍ଦ୍ଦେଶକ ବିନୋଦ ରାଉତ ତଥା ଅଭିଜ୍ଞ ମଞ୍ଚ ଅଭିନେତା କୃପାସିନ୍ଧୁ ନାୟକ, ସଂସ୍କୃତି, ଦୀପକ ତ୍ରିପାଠୀ, ହର୍ଷିତା, ଅରବିନ୍ଦ ଜେନା, ସିଦ୍ଧାର୍ଥ, ସୋନୁ, ଆୟୁଷୀ ଓ ମୁକେଶ ।
ସମ୍ପାଦନା କରିଛନ୍ତି ରାଜେଶ ଦାସ ଓ ସଂଳାପ ଲେଖିଛନ୍ତି ଡ. ଦୀପକ ଜେନା । ଏକ ସମ୍ପୂର୍ଣ୍ଣ ଭିନ୍ନ ଧରଣର ଚଳଚ୍ଚିତ୍ର ହେଉଛି 'ଚିରକୁଟ', ଯାହା ଓଡ଼ିଶାରେ ଏକ ନୂଆ ଟ୍ରେଣ୍ଡ୍ ଆରମ୍ଭ କରିବ ବୋଲି ଆଶା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
